ભારતમાં નોટબંધી પછી ઓનલાઇન પેમેન્ટમાં ખાસ્સો ઉછાળો આવ્યો હતો, પણ એ ઉભરો ધીમે ધીમે ઓસરવા લાગ્યો હતો. પેટીએમ જેવી એપ જબરજસ્ત માર્કેટિંગને કારણે નોટબંધીનો ફાયદો લેવામાં સૌથી વધુ સફળ થઈ છે. આ કંપનીએ પાયાના સ્તરે, બજારોમાં દુકાને-દુકાને એક્ઝિક્યુટિવ્સ મોકલી, દુકાનદારોને પેટીએમથી પેમેન્ટ સ્વીકારવા સમજાવ્યા અને તેમને તથા પાણીપૂરીવાળાને સુદ્ધાં ક્યુઆર કોડનાં સ્ટીકર્સ આપ્યાં તેને કારણે પણ પેટીએમનો ઉપયોગ ખાસ્સો વધ્યો.